אוליבייה ז'ירו

אוליבייה ז'ונתן ז'ירו (בצרפתית: Olivier Jonathan Giroud;‏ נולד ב-30 בספטמבר 1986) הוא כדורגלן צרפתי, המשחק בעמדת החלוץ (קיצוני) בלוס אנג'ילס מה-MLS. והוא מלך השערים בכל הזמנים של נבחרת צרפת, ממנה פרש בשנת 2024. אוליבייה ז'ירו גדל במחלקת הנוער של גרנובל (אנ'), ובשנת 2005 עלה לקבוצה הבוגרת של המועדון. בעונת 2007/2008 הושאל לאיסטר(אנ'), ולאחר מכן חתם בקבוצת טור (אנ'). בשנת 2010 חתם במונפלייה, ובעונתו הראשונה בליגת העל הצרפתית כבש 12 שערים, והגיע עם הקבוצה לגמר הגביע הצרפתי לאחר שבחצי הגמר כבש את שער הניצחון מול פריז סן-ז'רמן בדקה ה-117. בעונת 2011/2012 היה ז'ירו שחקן מפתח בזכייתה של מונפלייה באליפות הראשונה בתולדותיה, והיה מלך שערי הליגה הצרפתית עם 21 שערים, בנוסף לתשעה בישולים. ב-26 ביוני 2012 חתם ז'ירו על חוזה ארוך טווח בארסנל תמורת סכום משוער של 9.6 מיליון לירות שטרלינג. ב-18 באוגוסט ערך את הופעת הבכורה שלו כמחליף במשחק מול סנדרלנד. את שער הבכורה שלו כבש ז'ירו ב-26 בספטמבר בניצחון 1–6 מול קובנטרי סיטי במסגרת גביע הליגה. את שער הליגה הראשון שלו כבש בניצחון 1–3 מול וסטהאם יונייטד, בו גם הוסיף בישול לת'יאו וולקוט. את שער הבכורה שלו במסגרת ליגת האלופות כבש ז'ירו בתיקו 2–2 מול קבוצת שאלקה 04. את עונתו הראשונה סיים עם מאזן של 17 שערים ו-11 בישולים ב-47 הופעות בכל המסגרות. את עונת 2013/2014 פתח ז'ירו עם שער בכל אחד מארבעת המשחקים הראשונים בליגה. את עונת 2014/2015 פתח ז'ירו עם שער במגן הקהילה שלאחריו נפצע לשלושה חודשים. לאחר הפציעה, הפך לשחקן מפתח בסגל הקבוצה. ז'ירו זכה בפרס פושקש לשנת 2017 בזכות השער שלו במדי ארסנל בניצחון 0–2 על קריסטל פאלאס. ב-31 בינואר 2018 עבר ז'ירו ליריבתה העירונית של ארסנל, צ'לסי. בעונת 2020–2021 היה ז'ירו שותף לזכייתה של צ'לסי בליגת האלופות לאחר שכבש שישה שערים לאורך הטורניר. ב-2 בדצמבר 2020, בגיל 34 שנים ו-63 ימים, כבש ז'ירו רביעייה בליגת האלופות בניצחון קבוצתו 0–4 על סביליה, ז'ירו הוא השחקן הכי מבוגר שעושה זאת מאז פרנץ פושקש שעשה זאת ב-1965. ב-17 ביולי 2021, חתם ז'ירו במועדון האיטלקי מילאן לאחר תשע שנים ששיחק באנגליה. ב-22 באוגוסט ערך הופעת בכורה בניצחון קבוצתו 0–1 על סמפדוריה. ב-29 באוגוסט כבש שער ראשון כשהבקיע שני שערים בניצחון 1–4 על קליארי. סך הכל כבש 11 שערי ליגה בעונת הבכורה בקבוצה ועזר לקבוצה לזכות באליפות ראשונה אחרי למעלה מעשור. ב-14 במאי 2024 הודיע המועדון לוס אנג'לס מה-MLS כי ז'ירו יצטרף למועדון ביולי. ב-13 באוגוסט 2024 ערך ז'ירו את הופעת הבכורה שלו בלוס אנג'לס בניצחון 4–1 על סן חוזה ארת'קווייקס במסגרת גביע הליגות. ב-25 באוגוסט הבקיע ז'ירו את שער הבכורה שלו בקבוצה בניצחון 3–1 על קולומבוס קרו בגמר הגביע. ז'ירו הוא הכובש המצטיין בטבלת מלכי השערים של נבחרת צרפת בכל הזמנים ומקום שלישי במספר ההופעות בנבחרת צרפת בכל הזמנים. ב-11 בנובמבר 2011 ערך ז'ירו את הופעת הבכורה שלו בנבחרת צרפת, במשחק ידידות מול נבחרת ארצות הברית. ב-29 בפברואר 2012 כבש את שער הבכורה שלו במדי הנבחרת, במשחק ידידות מול נבחרת גרמניה. ז'ירו היה חלק מסגל הנבחרת הצרפתית ליורו 2012, למונדיאל 2014, ליורו 2016. במונדיאל 2018 היה שותף לזכייתה של צרפת בגביע. נכלל בסגל נבחרת צרפת בטורניר מונדיאל 2022. במשחק הראשון מול אוסטרליה כבש צמד, ב-4 בדצמבר 2022 במשחק מול נבחרת פולין במסגרת שמינית גמר מונדיאל 2022 כבש שער אחד, בכך עבר את תיירי הנרי והפך למלך השערים של נבחרת צרפת בכל הזמנים. נכלל בסגל נבחרת צרפת לטורניר יורו 2024. מעודכן לתאריך 25 במאי 2024 מעודכן ל-26 במרץ 2023 מונפלייה ליג 1: 2011/12 ארסנל הגביע האנגלי: 2013/14, 2014/15, 2016/17 מגן הקהילה: 2014, 2015, 2017 צ'לסי הליגה האירופית: 2018/19 הגביע האנגלי: 2017/18 ליגת האלופות: 2020/21 מילאן סרייה א': 2021/22 נבחרת צרפת גביע העולם: רוסיה 2018 יורו: סגנות - צרפת 2016 אישיים מלך השערים בליג 2: 2009/10 שחקן העונה בליג 2: 2009/10 נבחרת העונה בליג 2: 2009/10 שחקן החודש בליג 2: ספטמבר 2009, דצמבר 2009 מלך השערים בליג 1: 2011/12 נבחרת העונה בליג 1: 2011/12 שחקן החודש בפרמייר ליג: מרץ 2015 פרס פושקש: 2017 מלך השערים בליגה האירופית: 2018/19 נבחרת העונה בליגה האירופית: 2018/19 תוארי כבוד לגיון הכבוד: 2018 מדיה וקבצים בנושא אוליבייה ז'ירו בוויקישיתוף אוליבייה ז'ירו, ברשת החברתית פייסבוק אוליבייה ז'ירו, ברשת החברתית אקס (טוויטר) אוליבייה ז'ירו, ברשת החברתית אינסטגרם אוליבייה ז'ירו, ברשת החברתית טיקטוק אוליבייה ז'ירו, באתר Transfermarkt אוליבייה ז'ירו, באתר Soccerway אוליבייה ז'ירו, באתר BDFutbol אוליבייה ז'ירו, באתר WorldFootball.net אוליבייה ז'ירו, באתר National Football Teams אוליבייה ז'ירו, באתר FootballDatabase.eu אוליבייה ז'ירו, באתר ESPN פרופיל באתר הרשמי של ארסנל LAFC, LAFC Signs France Football Legend Olivier Giroud | Los Angeles Football Club, LAFC (באנגלית) Squad Announcement בחשבון הטוויטר הרשמי של נבחרת צרפת, 9 בנובמבר 2022 (באנגלית) סגל הנבחרת בחשבון הטוויטר הרשמי של נבחרת צרפת, 16 במאי 2024 (בצרפתית)